Vos viris honorabilibus proconsulibus et consulibus Reualiensibus salutem sinceriter in Christo. Ego Nicholaus Thurson miles, Swecie dapifer, vobis signans, quod communitas in Nylandia et etiam iu Østerlandia coram me pluries sunt conquesti, quod vos in civitate vestra famulares domini Benedicti Aglitersson (= Algotsson), quondam ducis, tenetis et quando aliquis de illis partibus ad vos venerit qro emendis suis necessarijs ibidem, extunc ipsi ducis servitores huiusmodi homines pro eo, quod bona ipsorum ex iussu domini mei ibidem impediverunt, ad vestra consistoria perducunt et vos statim eos, secundum dicta ipsorum, iudicatis et etiam secundum iura vestra tam civitati vestre, quam familiaribus illis, sicut ibi opera facta essent, sub indebita tallione compellitis. Ad emendam de talibus iuribus per vos sic factis nescio quod (?) dicam; sed quia secundum excessus hic penes nos commissos vultis vobiscum terminare, ad quod nullum ius habetis. Extunc nos concives vestros pro excessibus vobiscum actis licite possumus incausare. Consulo pro eo quantum possumus, ut alias a talibus desistatis, magis quam concives vestri penis similibus in partibus nostris comprimentur. Insuper primum vero exhibitori presentium Johanni res, litteras, sibi iniuste allatas restitui faciatis. In Christo valete. Scriptum dominica infra assumptionis beate virginis, meo sub sigillo.